### NN 36/2015 (30.3.2015.), Uredba o izmjenama i dopunama Uredbe o unutarnjem ustrojstvu Ministarstva zdravlja

VLADA REPUBLIKE HRVATSKE

741

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013 – Odluka Ustavnog suda Republike Hrvatske), Vlada Republike Hrvatske je na sjednici održanoj 26. ožujka 2015. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZDRAVLJA

Članak 1.

U Uredbi o unutarnjem ustrojstvu Ministarstva zdravlja (»Narodne novine«, broj 116/2014), u članku 2. točke 7., 8. i 9. mijenjaju se i glase:

»7. Uprava za unaprjeđenje zdravlja

8. Samostalni sektor za financijske poslove

9. Samostalni sektor za europske fondove, međunarodne projekte i javnu nabavu«.

Članak 2.

Naslov iznad članka 35. i članak 35. mijenjaju se i glase:

»7. UPRAVA ZA UNAPRJEĐENJE ZDRAVLJA

Članak 35.

Uprava za unaprjeđenje zdravlja obavlja poslove vezane za: predlaganje mjera za unaprjeđenje stanja zdravstvene zaštite; stručne i upravne poslove iz područja zdravstvene zaštite na razini zdravstvenih zavoda na području javnozdravstvene djelatnosti medicine rada i antidopinga, unaprjeđenje i praćenje provedbe preventivnih javnozdravstvenih programa, strategija i akcijskih planova; unaprjeđenje aktivnosti na području zaštite zdravlja stanovništva; zaštitu prava pacijenata; predlaže programe za unaprjeđenje zdravlja i poboljšanje kvalitete življenja osoba iz vulnerabilnih skupina; surađuje s udrugama građana u cilju jačanja uloge civilnoga sektora u sustavu zdravstva te pruža pomoć građanima iz djelokruga rada; prati i sudjeluje u usklađivanju i implementaciji propisa Europske unije iz djelokruga rada; sudjeluje u pripremi i koordinaciji provedbe programa i projekata zajednice za zdravlje Europske unije; prati potrebe i izrađuje prijedloge mreže javne zdravstvene službe i potrebnih radnika; surađuje i koordinira rad s jedinicama lokalne i područne (regionalne) samouprave, tijelima državne uprave, udrugama, stručnim udruženjima, komorama, zavodima i agencijama, međunarodnim organizacijama i institucijama te tijelima Europske unije; obavlja inspekcijske, statističke, upravne i druge poslove vezane za nadzor nad provođenjem zakona, drugih propisa i općih akata u području sanitarnog nadzora; obavlja inspekcijske, upravne i druge poslove koji se odnose na zaštitu pučanstva od zaraznih bolesti, neionizirajućih zračenja, primjene Zakona o genetski modificiranim organizmima na zdravstvenu ispravnost hrane u okviru nadležnosti i predmeta opće uporabe te na proizvodnju, promet, uporabu i zbrinjavanje kemikalija, biocidnih proizvoda i drugih tvari štetnih po zdravlje ljudi; obavlja inspekcijski nadzor nad izgradnjom građevina koje podliježu sanitarnom nadzoru; provodi sanitarni nadzor nad uvozom hrane i predmeta opće uporabe kao i sirovina za njihovu proizvodnju u vezi s udovoljavanjem uvjetima zdravstvene ispravnosti; obavlja poslove financiranja službenih kontrola hrane; provodi sanitarni nadzor nad uvozom, prijevozom i provozom preko teritorija Republike Hrvatske kemikalija, biocidnih proizvoda i drugih štetnih tvari po zdravlje ljudi te sanitarni nadzor nad osobama i njihovim stvarima pri prelasku državne granice u svrhu zaštite pučanstva od zaraznih bolesti; surađuje s drugim tijelima državne uprave na području zaštite zdravlja pučanstva te zaštite i unaprjeđenja zdravog okoliša; priprema nacrta prijedloga zakona i drugih propisa iz djelokruga rada; daje stručna mišljenja o načinu njihove provedbe; podnosi izvješća o učinjenom u kvantitativnom i kvalitativnom smislu; sudjeluje u izradi strateškog plana Ministarstva, definira i predlaže strateške ciljeve, prati pokazatelje uspješnosti iz djelokruga rada, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike, surađuje s unutarnjim ustrojstvenim jedinicama, a osobito s ustrojstvenom jedinicom nadležnom za državni proračun vezano za korištenje sredstava iz programa Europske unije; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Uprave za unaprjeđenje zdravlja ustrojavaju se:

7.1. Sektor državne i granične sanitarne inspekcije

7.2. Sektor županijske sanitarne inspekcije i pravne podrške

7.3. Sektor za javno zdravstvo.«.

Članak 3.

U članku 60. iza riječi: »praćenje i unaprjeđenje zdravstvenog stanja stanovništva;« dodaju se riječi: »poslove vezane za zaštitu prava pacijenata;«.

Članak 4.

U članku 61. iza riječi: »djelokrug rada zdravstvenih programa;« dodaju se riječi: »poslove vezane za zaštitu prava pacijenata;«, te se dodaje stavak 2. koji glasi:

»U Službi za zdravstvene projekte i programe ustrojavaju se područne jedinice u Zagrebu, Splitu, Rijeci i Osijeku. U područnim jedinicama utvrđuju se samostalni izvršitelji.«.

Članak 5.

Naslov iznad članka 63. i članak 63. mijenjaju se i glase:

»8. SAMOSTALNI SEKTOR ZA FINANCIJSKE POSLOVE

Članak 63.

Samostalni sektor za financijske poslove obavlja poslove vezane za organizaciju, kontrolu i praćenje ispunjenja svih financijskih i računovodstvenih poslova prema zakonu i brine se za zakonitu primjenu važećih materijalno-financijskih propisa; sudjeluje u izradi strateškog plana, koordinira izradu svih izvješća o izvršenju strateškog plana, izrađuje planove potrebnih financijskih sredstava za rad Ministarstva i decentraliziranih sredstava u zdravstvu; izrađuje prijedlog državnog proračuna, prijedlog izmjena i dopuna državnog proračuna, kao i preraspodjele sredstava u okviru 5%; evaluira financijske učinke donošenja zakona i drugih propisa iz nadležnosti Ministarstva; surađuje s drugom razinom proračunskih korisnika i objedinjuje izvješća i izjave o fiskalnoj odgovornosti te vodi brigu o otklanjanju eventualnih nepravilnosti; priprema i izrađuje periodične obračune, završni račun i konsolidira financijska izvješća na razini razdjela; vodi knjigovodstvo osnovnih sredstava, sitnog inventara te usklađuje godišnji popis imovine s knjigovodstvenom evidencijom; surađuje s drugim tijelima državne uprave nadležnim za financije i unutarnju reviziju; kontrolira izradu plana te prati i koordinira provedbu plana uspostave i razvoja financijskog upravljanja i kontrola; surađuje sa Središnjom harmonizacijskom jedinicom Ministarstva financija i dostavlja propisana izvješća i traženu dokumentaciju; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz djelokruga rada.

Za obavljanje poslova iz djelokruga rada Sektora za financijske poslove ustrojavaju se:

8.1. Služba za državni proračun, analizu i decentralizirane funkcije

8.2. Služba za izvršenje državnog proračuna, financijsko upravljanje i kontrole, računovodstvo i knjigovodstvo.«.

Članak 6.

Naslov iznad članka 71., članak 71., te podnaslovi iznad članaka 72. i 73. i članci 72. i 73. brišu se.

Članak 7.

Naslov iznad članka 74. i članak 74. mijenjaju se i glase:

»9. SAMOSTALNI SEKTOR ZA EUROPSKE FONDOVE, MEĐUNARODNE PROJEKTE I JAVNU NABAVU

Članak 74.

Samostalni sektor za europske fondove, međunarodne projekte i javnu nabavu surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova i donacija; prima, prosljeđuje i obrađuje materijale te sudjeluje u pripremi odgovora i mišljenja za međunarodne institucije; prati politike, programe, uvjete, postupke i procedure financiranja iz raznih međunarodnih izvora financiranja, uključujući i razne programe Europske unije; priprema i sudjeluje na sastancima s predstavnicima međunarodnih institucija; priprema i provodi postupke nabave za potrebe projekata Svjetske banke, Vijeća Europe i ostalih međunarodnih financijskih institucija; izrađuje izvještaje o napretku projekata za međunarodne financijske institucije; planira, priprema, koordinira i prati provedbu godišnjih i višegodišnjih projekata financiranih iz pretpristupnih programa pomoći, Prijelaznog instrumenta i pomoći te europskih strukturnih i investicijskih fondova u području zdravstva kroz suradnju s Koordinacijskim tijelom, Upravljačkim tijelima, Tijelom za ovjeravanje, Posredničkim tijelom razine 2 te krajnjim korisnicima projekata Europske unije; koordinira izradu strateških i operativnih dokumenata; obavlja poslove vezane uz dobivanje i provedbu tehničke pomoći Europske unije, prati nacionalne i međunarodne dokumente i propise pretpristupne pomoći i europskih strukturnih i investicijskih fondova; sudjeluje u Odboru za praćenje za Operativne programe; provodi projekte u okviru strukturnih reformi zdravstva; provodi i upravlja procesima javne nabave roba, radova i usluga za potrebe Ministarstva koje pojedini korisnici iskažu kao potrebu kroz svoje zahtjeve za javnu nabavu; planira, provodi i upravlja procesima javne nabave roba, radova i usluga za potrebe zdravstvenih ustanova; surađuje s ustrojstvenim jedinicama Ministarstva i zdravstvenim ustanovama radi uključivanja u plan i proces nabave i koordinira procese nabave s korisnicima; surađuje s nadležnim tijelima u Republici Hrvatskoj iz područja javne nabave (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; daje mišljenje o prijedlozima propisa o javnoj nabavi; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; izrađuje propisana i druga izvješća sukladno zakonima i ostalim propisima iz područja javne nabave; sudjeluje u planiranju državnog proračuna u okviru svojih nadležnosti te definiranju pokazatelja uspješnosti i utvrđivanju rizika u okviru djelokruga Samostalnog sektora; obavlja i druge poslove iz svog djelokruga.

Za obavljanje poslova iz djelokruga rada Samostalnog sektora za europske fondove, međunarodne projekte i javnu nabavu ustrojavaju se:

9.1. Služba za provedbu međunarodnih zajmova i strukturnih reformi

9.2. Služba za fondove Europske unije

9.3. Služba za javnu nabavu.«.

Članak 8.

Članak 78. mijenja se i glasi:

»Služba za fondove Europske unije, koja obavlja funkcije Posredničkog tijela razine 1 u okviru Operativnog programa »Učinkoviti ljudski potencijali«, surađuje s Koordinacijskim tijelom, Upravljačkim tijelom i Posredničkim tijelom razine 2 tijekom izrade, provedbe, praćenja i vrednovanja Partnerskog sporazuma i navedenog Operativnog programa; sudjeluje u procesu programiranja i izrađuje dijelove strateških dokumenata na temelju kojih se koriste europski strukturni i investicijski fondovi; obavlja stručne, administrativne i upravno-pravne poslove koji se odnose na koordinaciju i programiranje Partnerskog sporazuma i Operativnih programa; vrednovanje i ugovaranje projekata te pripremu, odabir, provedbu i praćenje projekata financiranih u sklopu europskih strukturnih i investicijskih fondova; surađuje s krajnjim korisnicima projekata financiranih iz pretpristupnih programa pomoći, Prijelaznog instrumenta i pomoći u tranziciji i jačanju institucija i tehničke pomoći u okviru sektorske nadležnosti, u suradnji s drugim ustrojstvenim jedinicama izrađuje sektorske analize i utvrđuje programske prioritete za korištenje sredstava Europske unije; koordinira pripremu baze projekata, sudjeluje u planiranju državnog proračuna; sudjeluje u radu Odbora za praćenje za Operativne programe; osigurava financiranje projekata iz javnih sredstava i provedbu naknade sredstava, priprema natječajnu dokumentaciju za projekte u sklopu ESF-a; upravlja, provodi i prati operativni program za učinkovitost ljudskih potencijala u dijelu koji se odnosi na jačanje pristupa dostupnim, održivim i visokokvalitetnim uslugama, uključujući zdravstvene usluge od općeg interesa; izrađuje kriterije za odabir projekata, izrađuje priručnike o internim procedurama, izrađuje upute za prijavitelje; upravlja rizicima na razini prioritetnih osi i općenito; po potrebi sudjeluje u provedbi obrazovnih aktivnosti o Fondovima za tijela državne i javne uprave; u skladu s Komunikacijskom strategijom za Operativni program provodi mjere informiranja i komunikacije, s posebnim naglaskom na mjere namijenjene korisnicima; upravlja nepravilnostima, sudjeluje s Upravljačkim tijelom i Tijelom za ovjeravanje u postupku godišnjeg poravnanja računa i godišnjeg zatvaranja dovršenih operacija, provodi aktivnosti prevencije, otkrivanja i ispravljanja nepravilnosti te utvrđuje mjere za suzbijanje prijevara, uzimajući u obzir utvrđene rizike, korektivne mjere i povrate nepropisno plaćenih iznosa s kamatama obavlja stručne poslove vrednovanja i ugovaranja projekata financiranih iz europskih strukturnih i investicijskih fondova, pruža podršku korisnicima prilikom provedbe projekata, sudjeluje u aktivnostima zatvaranja Operativnog programa; prati nacionalne i međunarodne dokumente kohezijske politike iz područja zdravstva, europskih strukturnih i investicijskih fondova; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

Za obavljanje poslova iz djelokruga rada Službe za fondove Europske unije ustrojavaju se:

9.2.1. Odjel za programiranje, koordinaciju i vrednovanje programa i projekata Europske unije

9.2.2. Odjel za pripremu, odabir, provedbu i praćenje projekata Europske unije.«.

Članak 9.

Podnaslov iznad članka 79. i članak 79. mijenjaju se i glase:

»9.2.1. Odjel za programiranje, koordinaciju i vrednovanje programa i projekata Europske unije

Članak 79.

Odjel za programiranje, koordinaciju i vrednovanje programa i projekata Europske unije obavlja funkcije Posredničkog tijela razine 1 u okviru Operativnog programa »Učinkoviti ljudski potencijali«, surađuje s Koordinacijskim tijelom, Upravljačkim tijelom i Posredničkim tijelom razine 2 tijekom izrade, provedbe, praćenja i vrednovanja Partnerskog sporazuma i navedenog Operativnog programa; sudjeluje u procesu programiranja i izrađuje dijelove strateških dokumenata na temelju kojih se koriste europski strukturni i investicijski fondovi; obavlja stručne poslove koji se odnose na programiranje, koordinaciju i vrednovanje Partnerskog sporazuma i Operativnog programa i europskih strukturnih i investicijskih fondova u području zdravstva; provodi analizu stanja u području zdravstva; sudjeluje u partnerskim konzultacijama sa svim dionicima uključenim u izradu relevantnog operativnog programa; koordinira pripremu strateških i operativnih dokumenata za korištenje europskih strukturnih i investicijskih fondova kroz suradnju s drugim ustrojstvenim jedinicama Ministarstva te drugim relevantnim državnim i javnim tijelima (Koordinacijskim tijelom, Upravljačkim tijelom, Tijelom za ovjeravanje, Posredničkim tijelom razine 2 te krajnjim korisnicima); prati donošenje nacionalnih strategija i planova te daje mišljenja i očitovanja na iste; osigurava dostupnost i transparentnost javnosti, priprema bazu projekata, izrađuje kriterije za odabir projekata i sudjeluje u odabiru projekata, izrađuje upute za prijavitelje, priprema natječajnu dokumentaciju za projekte u sklopu ESF-a, sudjeluje u izradi priručnika o internim procedurama za provedbu svih poslovnih procesa sukladno odgovarajućim smjernicama u skladu s Komunikacijskom strategijom za Operativni program provodi mjere informiranja i komunikacije, s posebnim naglaskom na mjere namijenjene korisnicima; utvrđuje mjere za provedbu prioriteta operativnog programa te razvija uvjete i planove za njihovu provedbu, sudjeluje u radu Odbora za ocjenjivanje; prati nacionalne i međunarodne dokumente i propise europskih strukturnih i investicijskih fondova, programa Europske unije i pomoći i drugih izvora financiranja; priprema izvješća i planove iz djelokruga rada; upravlja rizicima na razini prioritetnih osi i općenito, upravlja nepravilnostima, sudjeluje u aktivnostima zatvaranja Operativnog programa; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.«.

Članak 10.

Podnaslov iznad članka 80. i članak 80. mijenjaju se i glase:

»9.2.2. Odjel za pripremu, odabir, provedbu i praćenje projekata Europske unije

Članak 80.

Odjel za pripremu, odabir, provedbu i praćenje projekata Europske unije obavlja stručne, administrativne i upravne poslove koji se odnose na pripremu, odabir, praćenje i analizu uspješnosti provedbe projekata financiranih iz pretpristupnih programa pomoći, Prijelaznog instrumenta, i europskih strukturnih i investicijskih fondova u području zdravstva; prati i koordinira provedbu projekata te osigurava potrebnu pomoć ugovarateljima u provedbi aktivnosti projekata kao i svim uključenim dionicima; osigurava uspostavu i održavanje upravljačkih odbora; sudjeluje u izradi Priručnika o internim procedurama za provedbu poslovnih procesa u skladu s odgovarajućim smjernicama; organizira mjesečne sastanke sa svim relevantnim dionicima uključenim u provedbu projekata s ciljem praćenja provedbe u skladu s rokovima; prati cjelokupnu kvalitetu provedbe projekata; sudjeluje u kontroli administrativnog i financijskog upravljanja te u provjerama provedbe aktivnosti; izrađuje izvješća o provedbi projekata; priprema planove nabave; planira i upravlja alokacijama sredstava Europske unije i nacionalnih izvora te osigurava nacionalno sufinanciranje projekata; dostavlja tijelu odgovornom za plaćanje zahtjev za prijenos javnih sredstava korisniku te osigurava ukupnost plaćanja javnog doprinosa; osigurava povrat nepravilno utrošenih sredstava od strane korisnika; sudjeluje s Upravljačkim tijelom i Tijelom za ovjeravanje u postupku godišnjeg poravnanja računa i godišnjeg zatvaranja dovršenih operacija; vodi evidenciju o povratima te dostavlja Tijelu za ovjeravanje informacije o utvrđenim i izvršenim povratima; održava stalnu stručnu komunikaciju sa svim relevantnim ustrojstvenim jedinicama Ministarstva i drugim relevantnim dionicima u provedbi projekata i programa (voditeljima projekata, stručnim timovima, Posredničkim tijelom razine 2 te krajnjim korisnicima); sudjeluje u radu odbora za ocjenjivanje ponuda; upravlja rizicima na razini prioritetnih osi i općenito, provodi aktivnosti prevencije, otkrivanja i ispravljanja nepravilnosti te utvrđuje mjere za suzbijanje prijevara, uzimajući u obzir utvrđene rizike, korektivne mjere i povrate nepropisno plaćenih iznosa s kamatama; u skladu s Komunikacijskom strategijom za Operativni program provodi mjere informiranja i komunikacije, s posebnim naglaskom na mjere namijenjene korisnicima; sudjeluje u definiranju pokazatelja za praćenje provedbe (indikatora) na razini prioriteta/mjera; prati provedbu i predlaže korektivne mjere; vodi poslove vezane uz upisivanje podataka u Izvještajni sustav (MIS) i za pripremu sektorskih, godišnjih i završnih izvješća o provedbi projekata te sudjeluje u pripremi izvješća za nadzorne odbore; prati nacionalne i međunarodne dokumente i propise europskih strukturnih i investicijskih fondova, programa Europske unije i drugih izvora financiranja; priprema izvješća i planove iz djelokruga rada, brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.«.

Članak 11.

Iza članka 80. dodaju se naslov iznad članka i članak 80.a, te podnaslovi iznad članaka i članci 80.b i 80.c koji glase:

»9.3. Služba za javnu nabavu

Članak 80.a

Služba za javnu nabavu planira, provodi i upravlja procesima javne nabave roba, radova i usluga za potrebe Ministarstva koje pojedini korisnici iskažu kao potrebu kroz svoje zahtjeve za javnu nabavu; planira, provodi i upravlja procesima javne nabave roba, radova i usluga za potrebe zdravstvenih ustanova; surađuje s ustrojstvenim jedinicama Ministarstva i zdravstvenim ustanovama radi uključivanja u plan i proces nabave i koordinira procese nabave s korisnicima; surađuje s nadležnim tijelima u Republici Hrvatskoj iz područja javne nabave (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; daje mišljenje o prijedlozima propisa o javnoj nabavi; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; izrađuje propisana i druga izvješća sukladno zakonima i ostalim propisima iz područja javne nabave; sudjeluje u planiranju državnog proračuna u okviru svojih nadležnosti te definiranju pokazatelja uspješnosti i utvrđivanju rizika u okviru djelokruga Službe; obavlja i druge poslove iz svog djelokruga.

Za obavljanje poslova Službe za javnu nabavu ustrojavaju se:

9.3.1. Odjel za planiranje i pripremu postupaka javne nabave

9.3.2. Odjel za provedbu postupaka javne nabave.

9.3.1. Odjel za planiranje i pripremu postupaka javne nabave

Članak 80.b

Odjel za planiranje i pripremu postupaka javne nabave surađuje s ostalim ustrojstvenim jedinicama Ministarstva i zdravstvenim ustanovama s ciljem dobivanja podataka i informacija vezanih uz odlučivanje o uključivanju u plan nabave; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; obavlja stručne poslove vezane uz aktivnosti za izradu godišnjeg plana nabave; koordinira i priprema izradu godišnjeg plana nabave; koordinira aktivnosti na pripremi i predlaganju projekata javno-privatnog partnerstva; priprema dokumentaciju za nadmetanje i prijedloge ugovora iz područja javne nabave; obavlja stručne poslove vezane uz izradu prijedloga državnog proračuna i preraspodjelu planiranih sredstava; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; izrađuje propisana i druga izvješća sukladno zakonima i ostalim propisima iz područja javne nabave; analizira obavljene poslove iz djelokruga rada Odjela; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

9.3.2. Odjel za provedbu postupaka javne nabave

Članak 80.c

Odjel za provedbu postupaka javne nabave provodi i upravlja procesima javne nabave roba, radova i usluga za potrebe Ministarstva; provodi i upravlja procesima javne nabave roba, radova i usluga koje Ministarstvo nabavlja za potrebe zdravstvenih ustanova; izrađuje i standardizira operativne postupke i procedure za provođenje javne nabave; pruža potporu u sustavnom praćenju i primjeni propisa koji su vezani uz sustav javne nabave; prati izvršenje ugovora; vodi evidencije zaključenih ugovora, izrađuje propisana i druga izvješća sukladno zakonima i ostalim propisima iz područja javne nabave; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, Državna komisija za kontrolu postupaka javne nabave, Državni ured za središnju javnu nabavu, Agencija za investicije i konkurentnost); provodi postupke nabave roba, radova i usluga na koje se ne primjenjuje Zakon o javnoj nabavi; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.«.

Članak 12.

U članku 87. stavku 1. iza riječi: »za cjelokupno Ministarstvo« briše se zarez i dodaju riječi: »i u korisnicima proračuna u nadležnosti Ministarstva, a koji nemaju ustrojenu ili uspostavljenu unutarnju reviziju;«.

Članak 13.

U članku 88. iza riječi: »djelokruga Ministarstva« briše se zarez i dodaju riječi: »i u korisnicima proračuna u nadležnosti Ministarstva, a koji nemaju ustrojenu ili uspostavljenu unutarnju reviziju,«.

Članak 14.

U članku 89. iza riječi: »standarde unutarnje revizije« brišu se riječi: »kako bi se uspostavio učinkovit sustav revizije službene kontrole zdravstvene ispravnosti, higijene i sigurnosti hrane u okviru nadležnosti«.

Članak 15.

Okvirni broj potrebnih državnih službenika i namještenika u Ministarstvu zdravlja, prikazan u tablici koja je sastavni dio Uredbe o unutarnjem ustrojstvu Ministarstva zdravlja (»Narodne novine«, broj 116/2014), zamjenjuje se Okvirnim brojem državnih službenika i namještenika Ministarstva zdravlja, koji je sadržan u tablici u prilogu ove Uredbe i njezin je sastavni dio.

Članak 16.

Ministar zdravlja, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva zdravlja s odredbama ove Uredbe u roku od 30 dana od dana stupanja na snagu ove Uredbe.

Članak 17.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/26

Urbroj: 50301-04/04-15-2

Zagreb, 26. ožujka 2015.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I
NAMJEŠTENIKA MINISTARSTVA ZDRAVLJA

|  |  |  |
| --- | --- | --- |
| Redni broj | UNUTARNJE USTROJSTVENE JEDINICE U  SASTAVU MINISTARSTVA ZDRAVLJA | Broj službenika i namještenika |
| 1. | KABINET MINISTRA | 13 |
| 2. | GLAVNO TAJNIŠTVO MINISTARSTVA | 1 |
|  | neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. | Sektor za pravne poslove | 1 |
| 2.1.1. | Služba za normativne poslove | 8 |
| 2.1.2. | Služba za zastupanje i suradnju s pravosudnim tijelima | 7 |
| 2.2. | Sektor za ljudske potencijale, službeničke odnose i stručne poslove | 1 |
| 2.2.1. | Služba za upravljanje i razvoj ljudskih potencijala | 7 |
| 2.2.2. | Služba za službeničke odnose i stručne poslove | 7 |
| 2.3. | Sektor za uredsko poslovanje i tehničke poslove | 1 |
| 2.3.1. | Služba za uredsko poslovanje | 17 |
| 2.3.2. | Služba za tehničke poslove | 12 |
|  | ukupno | 63 |
| 3. | UPRAVA ZA AMBULANTNU ZDRAVSTVENU ZAŠTITU I ZAŠTITU U ZAJEDNICI |  |
|  | neposredno u Upravi, izvan sastava nižih ustrojstvenih jedinica | 1 |
| 3.1. | Sektor za ambulantnu zdravstvenu zaštitu i zaštitu u zajednici | 1 |
| 3.1.1. | Služba za primarnu zdravstvenu zaštitu i zaštitu u zajednici | 7 |
| 3.1.2. | Služba za specijalističko-konzilijarnu zdravstvenu zaštitu i zaštitu u zajednici | 7 |
| 3.2. | Sektor za lijekove i medicinske proizvode | 1 |
| 3.2.1. | Služba za lijekove | 7 |
| 3.2.2. | Služba za medicinske proizvode | 7 |
|  | ukupno | 31 |
| 4. | UPRAVA ZA STACIONARNU ZDRAVSTVENU ZAŠTITU I INSPEKCIJSKE POSLOVE |  |
|  | neposredno u Upravi, izvan sastava nižih ustrojstvenih jedinica | 1 |
| 4.1. | Sektor za stacionarnu zdravstvenu zaštitu, zdravstvene ustanove i ljudske resurse | 1 |
| 4.1.1. | Služba za organizaciju stacionarne zdravstvene zaštite | 7 |
| 4.1.2. | Služba za zdravstvene ustanove i ljudske resurse | 7 |
| 4.2 | Sektor za inspekcijske poslove | 1 |
| 4.2.1. | Služba zdravstvene inspekcije | 1 |
| 4.2.1.1. | Odjel za nadzor na primarnoj razini zdravstvene zaštite | 5 |
| 4.2.1.2. | Odjel za nadzor na sekundarnoj i tercijarnoj razini zdravstvene zaštite | 5 |
| 4.2.2. | Služba farmaceutske inspekcije | 7 |
| 4.2.3. | Služba za inspekciju krvi, tkiva i stanica | 7 |
|  | ukupno | 42 |
| 5. | ZAVOD ZA ZDRAVSTVENE USLUGE U TURIZMU |  |
|  | ukupno | 10 |
| 6. | ZAVOD ZA TRANSPLANTACIJU I BIOMEDICINU |  |
|  | neposredno u Zavodu, izvan sastava nižih ustrojstvenih jedinica | 2 |
| 6.1. | Služba za transplantaciju | 7 |
| 6.2. | Služba za biomedicinu | 7 |
|  | ukupno | 16 |
| 7. | UPRAVA ZA UNAPRJEĐENJE ZDRAVLJA |  |
|  | neposredno u Upravi, izvan sastava nižih ustrojstvenih jedinica | 1 |
| 7.1. | Sektor državne i granične sanitarne inspekcije | 1 |
| 7.1.1. | Služba državne sanitarne inspekcije | 1 |
| 7.1.1.1. | Odjel za predmete opće uporabe i zaštitu od buke | 5 |
| 7.1.1.2. | Odjel za zaštitu od zračenja | 5 |
| 7.1.1.3. | Odjel za hranu i financiranje službenih kontrola hrane | 10 |
| 7.1.1.4. | Odjel za kemikalije i biocidne pripravke | 7 |
| 7.1.1.5. | Odjel za genetski modificirane organizme | 4 |
| 7.1.1.6. | Odjel za zarazne bolesti | 4 |
| 7.1.2. | Služba granične sanitarne inspekcije | 1 |
| 7.1.2.1. | Područna jedinica – Odjel za sjeverozapadnu Hrvatsku | 1 |
|  | Ispostava Zračna luka Zagreb – samostalni izvršitelji | 5 |
|  | Ispostava Jankomir – samostalni izvršitelj | 1 |
|  | Ispostava Žitnjak – samostalni izvršitelji | 2 |
|  | Ispostava Zapadni kolodvor – samostalni izvršitelj | 1 |
| 7.1.2.2. | Područna jedinica – Odjel za istočnu Hrvatsku | 1 |
|  | Ispostava Osijek – samostalni izvršitelj | 1 |
|  | Ispostava Slavonski Brod – samostalni izvršitelj | 1 |
|  | Ispostava Županja – samostalni izvršitelj | 1 |
|  | Ispostava Granični prijelaz Bajakovo – samostalni izvršitelji | 2 |
|  | Ispostava Vukovar – samostalni izvršitelj | 1 |
|  | Ispostava Granični prijelaz Stara Gradiška – samostalni izvršitelji | 1 |
| 7.1.2.3. | Područna jedinica – Odjel za Istru i Primorje | 1 |
|  | Ispostava Granični prijelaz Luka Rijeka – samostalni izvršitelji | 3 |
|  | Ispostava Škrljevo – samostalni izvršitelj | 1 |
|  | Ispostava Pula – samostalni izvršitelji | 2 |
| 7.1.2.4. | Područna jedinica – Odjel za Dalmaciju | 1 |
|  | Ispostava Split – Sjeverna luka – samostalni izvršitelji | 2 |
|  | Ispostava Split – trajektna luka – samostalni izvršitelj | 1 |
|  | Ispostava Šibenik – samostalni izvršitelj | 1 |
|  | Ispostava Zadar (Ličko Petrovo Selo) – samostalni izvršitelj | 1 |
|  | Ispostava Granični prijelaz Luka Ploče – samostalni izvršitelji | 1 |
|  | Ispostava Granični prijelaz Nova Sela – samostalni izvršitelji | 2 |
|  | Ispostava Dubrovnik – samostalni izvršitelj | 1 |
|  | Ispostava Granični prijelaz Karasovići – samostalni izvršitelj | 1 |
| 7.2. | Sektor županijske sanitarne inspekcije i pravne podrške | 1 |
| 7.2.1. | Služba županijske sanitarne inspekcije | 1 |
| 7.2.1.1. | Područna jedinica – Odjel za središnju Hrvatsku | 1 |
|  | Ispostava Velika Gorica | 2 |
|  | Ispostava Jastrebarsko | 1 |
|  | Ispostava Vrbovec | 1 |
|  | Ispostava Samobor | 3 |
|  | Ispostava Ivanić-Grad | 1 |
|  | Ispostava Dugo Selo | 1 |
|  | Ispostava Zaprešić | 1 |
|  | Ispostava Sveti Ivan Zelina | 1 |
|  | Ispostava Krapina | 2 |
|  | Ispostava Donja Stubica | 1 |
|  | Ispostava Pregrada | 1 |
|  | Ispostava Zabok | 2 |
|  | Ispostava Zlatar | 1 |
|  | Ispostava Sisak | 4 |
|  | Ispostava Novska | 1 |
|  | Ispostava Kutina | 2 |
|  | Ispostava Petrinja | 1 |
|  | Ispostava Karlovac | 4 |
|  | Ispostava Ozalj | 1 |
|  | Ispostava Slunj | 1 |
|  | Ispostava Duga Resa | 1 |
|  | Ispostava Ogulin | 1 |
| 7.2.1.2. | Područna jedinica – Odjel za sjeverozapadnu Hrvatsku | 1 |
|  | Ispostava Koprivnica | 4 |
|  | Ispostava Križevci | 1 |
|  | Ispostava Đurđevac | 1 |
|  | Ispostava Bjelovar | 2 |
|  | Ispostava Daruvar | 1 |
|  | Ispostava Garešnica | 1 |
|  | Ispostava Čazma | 1 |
|  | Ispostava Čakovec | 5 |
|  | Ispostava Varaždin | 4 |
|  | Ispostava Novi Marof | 1 |
|  | Ispostava Ivanec | 1 |
|  | Ispostava Ludbreg | 1 |
|  | Ispostava Virovitica | 3 |
|  | Ispostava Slatina | 1 |
| 7.2.1.3. | Područna jedinica – Odjel za istočnu Hrvatsku | 1 |
|  | Ispostava Osijek | 8 |
|  | Ispostava Našice | 2 |
|  | Ispostava Donji Miholjac | 1 |
|  | Ispostava Valpovo | 1 |
|  | Ispostava Đakovo | 2 |
|  | Ispostava Vukovar | 3 |
|  | Ispostava Vinkovci | 3 |
|  | Ispostava Županja | 2 |
|  | Ispostava Slavonski Brod | 5 |
|  | Ispostava Nova Gradiška | 1 |
|  | Ispostava Požega | 2 |
|  | Ispostava Pakrac | 1 |
| 7.2.1.4. | Područna jedinica – Odjel za Istru i Primorje | 1 |
|  | Ispostava Pula | 5 |
|  | Ispostava Poreč | 2 |
|  | Ispostava Rovinj | 2 |
|  | Ispostava Buje | 1 |
|  | Ispostava Buzet | 1 |
|  | Ispostava Labin | 1 |
|  | Ispostava Pazin | 1 |
|  | Ispostava Rijeka | 11 |
|  | Ispostava Opatija | 2 |
|  | Ispostava Crikvenica | 2 |
|  | Ispostava Krk | 1 |
|  | Ispostava Rab | 1 |
|  | Ispostava Mali Lošinj | 1 |
|  | Ispostava Delnice | 1 |
| 7.2.1.5. | Područna jedinica – Odjel za sjevernu Dalmaciju | 1 |
|  | Ispostava Gospić | 2 |
|  | Ispostava Otočac | 1 |
|  | Ispostava Senj | 1 |
|  | Ispostava Zadar | 8 |
|  | Ispostava Biograd na Moru | 1 |
|  | Ispostava Pag | 1 |
|  | Ispostava Šibenik | 6 |
|  | Ispostava Knin | 1 |
|  | Ispostava Drniš | 1 |
| 7.2.1.6. | Područna jedinica – Odjel za južnu Dalmaciju | 1 |
|  | Ispostava Split | 10 |
|  | Ispostava Makarska | 2 |
|  | Ispostava Hvar | 1 |
|  | Ispostava Imotski | 1 |
|  | Ispostava Omiš | 2 |
|  | Ispostava Solin | 1 |
|  | Ispostava Sinj | 2 |
|  | Ispostava Vis | 1 |
|  | Ispostava Trogir | 2 |
|  | Ispostava Kaštela | 2 |
|  | Ispostava Brač | 1 |
|  | Ispostava Vrgorac | 1 |
|  | Ispostava Dubrovnik | 6 |
|  | Ispostava Ploče | 1 |
|  | Ispostava Metković | 2 |
|  | Ispostava Korčula | 2 |
| 7.2.1.7. | Odjel za Grad Zagreb | 31 |
| 7.2.2. | Služba za pravnu podršku | 7 |
| 7.3. | Sektor za javno zdravstvo | 1 |
| 7.3.1. | Služba za zdravstvene projekte i programe |  |
|  | U Službi u sjedištu | 7 |
|  | Područna jedinica Zagreb – samostalni izvršitelj | 1 |
|  | Područna jedinica Split – samostalni izvršitelj | 1 |
|  | Područna jedinica Rijeka – samostalni izvršitelj | 1 |
|  | Područna jedinica Osijek – samostalni izvršitelj | 1 |
| 7.3.2. | Služba za zdravstvene ustanove i radnike u javnom zdravstvu | 7 |
|  | ukupno | 323 |
| 8. | SAMOSTALNI SEKTOR ZA FINANCIJSKE POSLOVE | 1 |
| 8.1. | Služba za državni proračun, analizu i decentralizirane funkcije | 1 |
| 8.1.1. | Odjel za planiranje i pripremu | 5 |
| 8.1.2. | Odjel za analizu izvršenja | 5 |
| 8.2. | Služba za izvršenje državnog proračuna, financijsko upravljanje i kontrole, računovodstvo i knjigovodstvo | 1 |
| 8.2.1. | Odjel za izvršenje državnog proračuna | 7 |
| 8.2.2. | Odjel za računovodstvo i knjigovodstvo | 7 |
| 8.2.3. | Odjel za financijsko upravljanje i kontrole | 5 |
|  | ukupno | 32 |
| 9. | SAMOSTALNI SEKTOR ZA EUROPSKE FONDOVE, MEĐUNARODNE PROJEKTE I JAVNU NABAVU | 1 |
| 9.1. | Služba za provedbu međunarodnih zajmova i strukturnih reformi | 1 |
| 9.1.1. | Odjel za provedbu međunarodnih zajmova | 4 |
| 9.1.2. | Odjel za provedbu strukturnih reformi | 4 |
| 9.2. | Služba za fondove Europske unije | 1 |
| 9.2.1. | Odjel za programiranje, koordinaciju i vrednovanje programa i projekata Europske unije | 6 |
| 9.2.2. | Odjel za pripremu, odabir, provedbu i praćenje projekata Europske unije | 6 |
| 9.3. | Služba za javnu nabavu | 1 |
| 9.3.1. | Odjel za planiranje i pripremu postupaka javne nabave | 4 |
| 9.3.2. | Odjel za provedbu postupaka javne nabave | 4 |
|  | ukupno | 32 |
| 10. | SAMOSTALNI SEKTOR ZA EUROPSKE POSLOVE, MEĐUNARODNU SURADNJU I PROTOKOL | 1 |
| 10.1. | Služba za europske poslove | 7 |
| 10.2. | Služba za međunarodnu suradnju i protokol | 1 |
| 10.2.1. | Odjel za međunarodnu suradnju | 4 |
| 10.2.2. | Odjel za protokol | 4 |
|  | ukupno | 17 |
| 11. | SAMOSTALNA SLUŽBA ZA INFORMATIČKE TEHNOLOGIJE | 7 |
| 12. | SAMOSTALNA SLUŽBA ZA UNUTARNJU REVIZIJU | 1 |
| 12.1. | Odjel za reviziju poslovnih sustava i europskih fondova | 5 |
| 12.2. | Odjel za reviziju provođenja službene kontrole zdravstvene ispravnosti, higijene i sigurnosti hrane | 5 |
|  | ukupno | 11 |
| 13. | SAMOSTALNI ODJEL ZA ODNOSE S JAVNOŠĆU | 5 |
| SVEUKUPNO | | 602 |

36 30.03.2015 Uredba o izmjenama i dopunama Uredbe o unutarnjem ustrojstvu Ministarstva zdravlja

36 30.03.2015 Uredba o izmjenama i dopunama Uredbe o unutarnjem ustrojstvu Ministarstva zdravlja